section_heading: Zora živih mrtvaca
paragraph_text: Xabaras se prvi put pojavljuje već u prvoj epizodi<ref>L'alba dei morti viventi, broj 1, objavljeno u Italiji 1. listopada 1986., u SFRJ iste godine pod nazivom Doktor Xabaras u izdanju Dnevnika, u Hrvatskoj 1999. pod nazivom Zora živih mrtvaca Extra broj 1 u izdanju Slobodne Dalmacije. gdje se otkriva da je zajedno s doktorom Johnom Browningom radio na očuvanju moždanih stanica. Xabaras je mislio iskoristiti Browningow rad kako bi poboljšao svoj serum za buđenje mrtvaca koji im nije uspijevao dati inteligenciju. Kada je Browning otkrio Xabarasove prave namjere, jedan od Xabarasovih zombija ga je napao i ugrizao. Usprkos toj fatalnoj ozlijedi, Browning je uspio pobjeći u London gdje se preobrazio u zombija i napao svoju suprugu Sybil. Nakon što ga je ubila, Sybil je zatražila Dylanovu pomoć te su oni došli na Xabarasov trag i zaputili se u njegov laboratorij u selu Undead pokraj Invernessa u Škotskoj.